Oʻzbekiston yoshlar yetakchilarini qo‘llab-quvvatlash markazi

Oʻzbekiston yoshlar yetakchilarini qoʻllab-quvvatlash markazi – Oʻzbekiston Respublikasi mahallalaridagi yoshlar yetakchilarining malakasini doimiy oshirib borish hamda uslubiy jihatdan foaliyatiga koʻmaklashish, shuningdek, ular oʻrtasida turli loyihalarni amalga oshirishdan koʻmaklashish maqsadida faoliyat yuritadigan jamoat tashkiloti. Tashkilot Oʻzbekistondagi eng yirik yoshlar yetakchilarini qoʻllab-quvvatlovchi jamoat tashkiloti boʻlib, yoshlar yetakchilari uchun muntazam ravishda oʻquv-seminarlar, turli ijtimoiy loyihalar tashkil etishi orqali faoliyatini olib boradi.

 Maqsadi 
Tashkilotning ustaviga muvofiq, tashkilotning asosiy maqsadi mahalladagi yoshlar yetakchilarining bilim va malakalarini oshirish, kasbiy kunikmalarini oshirish, uslubiy jihatdan koʻmaklashishga qaratilgan ishlarni tashkil etish hisoblanadi.

 Loyihalari 
Tashkilot tomonidan loyihalar Kengash hamda uning hududiy boʻlimlari tomonidan yoshlar yetakchilari ishtirokida tashkil qilinadi.

 Yetakchi Camp 
Yoshlar yetakchilarining intellektual salohiyatni oshirish, shaxsiy rivojlanish va yoshlar bilan ishlash koʻnikmalarini kuchaytirish, faoliyat olib borayotgan yoshlar yetakchilarining kasbiy malakasini oshirish, ularning bilim va koʻnikmalarini takomillashtirishga qaratilgan loyihada tanlov asosida har oy saralangan 100 nafar yoshlar ishtirok etadi. Loyiha shu vaqtga qadar 3 marotaba tashkil etilgan 

 Faoliyati 
Tashkilot oʻz faoliyatini Oʻzbekiston Respublikasi Konstitutsiyasi, Oʻzbekiston Respublikasining „Nodavlat notijorat tashkilotlari toʻgʻrisida“gi qonuni, „Yoshlarga oid davlat siyosati toʻgʻrisida“gi hamda nodavlat notijorat tashkiloti faoliyatini tartibga soladigan boshqa normativ-huquqiy hujjatlar asosida hamda tashkilotning ustaviga muvofiq faoliyatini yuritadi.

 Hamkorlari 
Tashkilot oʻz faoliyati davomida Oʻzbekiston mahallalari uyushmasi, Yoshlar ishlari agentligi, Ibrat farzandlari hamda Oʻzbekiston yoshlar ittifoqi, Yoshlar ovozi gazetasi bilan hamkorlikni amalga oshiradi.
 Yana qarang 
 Qahramon Quronboyev
 Alisher Saʼdullayev
 Dilnozaxon Kattaxonova
 Ulugʻbek Sultonov
 Manbalar 

Turkum:Tashkilotlar
Turkum:Oʻzbekiston tashkilotlari